Hjem
Register

# Åbne en webside i et nyt vindue eller en fane

Når du klikker på en henvisning på en webside, åbner Safari som regel siden i det vindue eller den fane, der allerede er åbnet. Hvis du foretrækker det, kan du åbne siden i et nyt vindue eller en ny fane.

## Du åbner en webside i et nyt vindue eller en fane på følgende måde:

- Ctrl-klik på et bogmærke på bogmærkelinjen, og vælg “Åbn i nyt vindue” eller “Åbn i ny fane” på genvejsmenuen.

- Ctrl-klik på en henvisning på en webside, og vælg “Åbn henvisning i nyt vindue” eller “Åbn henvisning i ny fane” på genvejsmenuen.

- Vælg Arkiv > Nyt vindue eller Arkiv > Ny fane, og skriv sidens adresse i adressefeltet.

- Kommando-klik (⌘) på en henvisning eller et bogmærke. Afhængigt af hvordan du har indstillet faner, åbnes websiden i en ny fane eller et nyt vindue.

- Klik på knappen Tilføj (+) i øverste højre hjørne af Safari-vinduet. Den nye fane indeholder ved åbningen Top Sites-siden eller den side, du har valgt til nye faner i Generelt i Safaris indstillinger.

Visse henvisninger åbnes i et nyt vindue uden disse tastaturgenveje. Du kan se, hvordan en henvisning bliver åbnet, ved at anbringe markøren over henvisningen og derefter se på statuslinjen nederst i vinduet. Hvis statuslinjen er skjult, skal du vælge Oversigt > Vis statuslinje.

Du ændrer, hvordan fanerne skal fungere, ved at vælge Safari > Indstillinger og klikke på Faner.

### Beslægtede emner

Indstillinger i Safari