Hjem
Register

# Installere og opdatere udvidelser

Da udvidelser kan ændre Safaris funktion, bør du kun hente og installere udvidelser fra godkendte leverandører.

Bemærk: Du kan kun bruge udvidelser, hvis du har Mac OS X v10.5 Leopard eller en nyere version. Du kan få oplysninger om opgradering af Mac OS X på webstedet om Mac OS X.

Webstedet om Mac OS X

Du henter og installerer udvidelser på følgende måde:

1. Vælg Safari > Indstillinger, og klik på Udvidelser.

2. Klik på Hent udvidelser.

3. På websiden med udvidelser skal du følge instruktionerne for at hente og installere en eller flere udvidelser.

Du opdaterer udvidelser på følgende måde:

1. Vælg Safari > Indstillinger, og klik på Udvidelser.

2. Klik på Opdateringer.

3. Klik på knappen Installer til den udvidelse, der skal opdateres, eller klik på Installer alle opdateringer.

Du kan vælge at installere opdateringer automatisk, når de bliver tilgængelige, ved at vælge Installer opdateringer automatisk.

Du slår udvidelser fra eller fjerner dem på følgende måde:

Vælg Safari > Indstillinger, og klik på Udvidelser.

Klik på Til/fra for at slå alle udvidelser fra.

Klik på knappen Fjern til en udvidelse, der skal fjernes.

Evt. ændringer, som du foretager med udvidelser, inklusive installering og fjernelse, træder i kraft, når du navigerer til en ny webside eller opdaterer den aktuelle side.

### Beslægtede emner

Hvad er udvidelser?